Eidapere raudteepeatus

Eidapere raudteepeatus (saksa Eidaperre) oli raudteepeatus Lelle–Pärnu raudteel Raplamaal Kehtna vallas Eidaperes.

Eidapere raudteepeatuses on kaks perrooni, millest üks on madal standardne kiviperroon, mida ei kasutata. Lühike perroon on 550 mm kõrgune puitperroon. Rong sõidab Balti jaamast Eidaperre umbes 1 tund ja 25 minutit, Eidaperest Pärnusse sõidab rong ligikaudu 50 minutit. Peatuses peatus päevas neli reisirongi (kaks Pärnu ja kaks Tallinna poole).

Lelle–Pärnu raudtee seisukord on muutunud järjest halvemaks. Eesti valitsus otsustas 2017. aastal, et ei investeeri Pärnu–Lelle 70 km raudtee remondiks 17 000 000 eurot. Liinirongide liiklus Pärnu ja Lelle vahel lõpetati 8. detsembril 2018.

Ajalugu
pisi|Vaade raudteepeatusele Eidapere vana jaamahoone kõrval 2017. aastal
Eidapere jaam rajati 1926. aastal. See asus Lelle raudteejaamast 15,4 kilomeetri kaugusel.Eesti kitsarööpmelised raudteed Avamisel jäi jaam Lelle valda.

Eidapere jaamast sai alguse Eidapere–Järvakandi tööstusraudtee. Jaamas oli kaks raudteeharu ning sealt said alguse kaks haruteed: 1,5 km pikkune Eko Klaasivabriku A/S harutee suundus põhiraudteest vasakule ja Järvakandi klaasivabriku haru paremale. Eidaperes asus liini üks kolmest veevõtukohast.Eesti kitsarööpmelised raudteed Pärast kitsarööpmelise raudtee ülesvõttu 1969. aastal likvideeriti ka raudteeharu Järvakanti (harutee Eidapere klaasivabrikusse likvideeriti juba 1928. aastal). Kuigi laiarööpmelise raudtee rajamisel jäeti võimalus haru ehitamiseks Järvakanti, seda siiski ei tehtud. 

23. juulist 1971 kuni 7. septembrini 2004 töötas laiarööpmelise raudtee ääres Eidapere jaam. Jaamas oli kaks kõrvalteed ühes tsentraliseeritud pöörmetegaTeemeister raudteel ja tema mured; Ühistöö : Rapla maakonna ajaleht, nr. 43, 10. aprill 1973 (DIGAR) ja tupik. Tänapäeval on alles vaid raudteepeatus, kõrvalteed on demonteeritud.

Aastail 2010–2018 järgnes Eidaperele Viluvere raudteepeatus.

Jaamahoone
Eidapere jaamahoone valmis Leon Johansoni projekti järgi 1927. aastal. Seni täitis jaamahoone ülesannet vana kaubavagun. Jaamahoone ehitati tüüpprojekti järgi sarnaselt Sindi, Tori, Viluvere ja Vändra jaamahoonetega. Hoone oli Edelaraudtee kasutada kuni 2004. aastani, mil lõppes Eidapere raudteejaama töö. Tänapäeval on hoone kasutusel elamuna.Mehis Helme "Eesti Raudteejaamad" (Tänapäev 2003)

Viited

Välislingid

 Infot peatuse kohta; fotod (vene keeles)
 Raudtee Eidapere Virtuaalmuuseumi albumis
 FOTO: Eidapere jaam aastal 1997 - Baltic Trains Picture Gallery
 YouTube'i video: DR1A-224 DMU at Eidapere station, Estonia, 13.04.1998
 Raudteejaamad võileivahinnaga; Õhtuleht, 14. detsember 1998
 Kadusid perearstikeskus, postkontor ja pood. Nüüd läheb ka rong. «KUI KÕIK ÄRA KAOB, SIIS POLE MÕTET SIIN ENAM ELADA!»; Õhtuleht, 22.07.2017
 Eidapere rahvas saatis Pärnu poole teele viimase rongi; Raplamaa Sõnumid, 08.12.2018

Kategooria:Eesti raudteejaamad
Kategooria:Kehtna vald